cyanic-selkie/wikianc huggingface dataset:
Մուսուլման եղբայրներ
Մուսուլման եղբայրները Եգիպտոսում
Կահիրեում տեղի ունեցածն իմանալուն պես շատ մարդիկ դուրս եկան փողոցներ։ Երկրում սկսվեց բռնությունների ալիք։ Գիզայում ամբոխը մտավ ոստիկանական տեղամաս։ Ըստ Եգիպտոսի ՆԳՆ-ի՝ ընդհանուր հարձակման է ենթարկվել 21 տեղամաս։ Եգիպտոսի հարավում ամբողջությամբ այրվեցին երկու ղպտիական եկեղեցիներ։ Արդյունքում քրիստոնյա ցուցարարները Մուրսիի կողմնակիցներին մեղադրեցին «Եգիպտոսում ղպտիների դեմ պատերազմ վարելու մեջ»։ Ըստ կառավարության՝ «Մուսուլման եղբայրների» կողմնակիցները մի քանի շրջաններում հարձակվել են կառավարական շտաբ կայանների վրա։ Ժամանակավոր կառավարությունը մեկ ամիս ժամկետով արտակարգ իրավիճակ մտցրեց։ 2013 թվականի օգոստոսի 20-ին զինվորականների կողմից ձերբակալվեց եգիպտական մուսուլման եղբայրների առաջնորդ Մոհամեդ Բադին ։
2013 թվականի սեպտեմբերի 23-ին եգիպտական դատարանը արգելեց «Մուսուլման եղբայրների» գործունեությունը ։
2013 թվականի դեկտեմբերի 24-ին Եգիպտոսի կառավարությունը կուսակցությունը հայտարարեց որպես ահաբեկչական ։
Մուսուլման եղբայրների գործունեությունը Հորդանանում
Արդեն 1980-ականների կեսերին՝ Հորդանանի թագավոր Հուսեյնի կառավարման տարիներին, Մուսուլման եղբայրները Հորդանանում քաղաքական ակտիվություն դրսևորեցին։ Միաժամանակ, մի շարք արգելքների պատճառով նրանց առաջխաղացումը մեծ թափ չստացավ։ 2011 թվականին մուսուլման եղբայրները Հորդանանի քաղաքական համակարգում առաջարկեցին մի շարք փոփոխություններ։ Այս կազմակերպության ղեկավար Համսե Մանսուրը հաճախ երկրի վարչապետից պահանջում էր առաջադրվել որպես գերիշխող խմբակցություն, այլ ոչ թե կոչվել թագավոր։ Նա նաև պահանջում էր, որ վերին պալատի պատգամավորներն ընտրվեն ժողովրդի կողմից, ոչ թե նշանակվեն թագավորի կողմից ։
Մուսուլման եղբայրները Սիրիայում
Սիրիայում մուսուլման եղբայրները և այլ ֆունդամենտալիստական խմբավորումները գործում են 1970-ական թվականների կերից։ Նրանք իրականացնում են հակաժողովրդական քարոզ, մղում զինված պայքարի՝ հենվելով Բաաս կուսակցության տնտեսական ձախողված քաղաքականության հանդեպ դժգոհության վրա։ Ծայրահեղականները փորձում էին հաստատել իսլամական կարգ ու կանոն և ստեղծել միացյալ իսլամական պետություն։ 1970-ական թվականներին հայտնվեց «Մարտական ավանգարդը»։ 1980-ական թվականների սկզբին Գերմանիայում տեղի ունեցած Մուսուլման եղբայրների համագումարի ժամանակ կազմակերպության ղեկավարության գլուխ եկավ ծայրահեղականների թևը՝ Սայիդ Հավայի, Ադնանոմ Սայիդ ադ-Դինոմի և Ալի Սադրեդին ալ-Բայանունի գլխավորությամբ։ 1981 թվականին տեղի է ունենում հերթական պառակտումը՝ «քաղաքական» և «ռազմական» թևերը բաշխվեցին ըստ կազմակերպությունների։ Ադնան Օկլան դուրս եկավ ընդդեմ մուսուլման եղբայրների ղեկավարության, որը վարում էր հակաասադական ուժերի հետ համագործակցելու քաղաքականություն, ինչը խախտում էր մուսուլման եղբայրներ կազմակերպության մի քանի կանոններ։ Տեղի են ունենում ահաբեկչական գործողություններ։ Հիմնական թիրախներն էին ալավիները, պետվարչակազմի անդամները, անվտանգության գործակալները։ Այս ժամանակահատվածում «որս» բոլորի դեմ պայքարը հասնում է իր գագաթնակետին, որն ինչ-որ կերպ կապված էր ռեժիմի հետ։ 1977 թվականի փետրվարին սպանվել է Դամասկոսի համալսարանի ռեկտոր Մոհամմեդ Ֆադելը, 1978 թվականի ապրիլին սպանվեց Դամասկոսի գլխավոր դատախազ Ադել Մինին։ 1979 ահաբեկիչները ակտիվանում են, որը պայմանավորված էր Իրանում տեղի ունեցած հեղաշրջմամբ։ 1979 թվականի հունիսի 16-ին Հալեպում գնդակահարվում են հրետանային ուսումնարանի կուրսանտներ՝ 80 զոհ։ 1979 թվականի օգոստոսին Լաթակիայում սպանվում է սուննի շեյխ, սրան ի պատասխան՝ օգոստոսի 30-ին հենց այնտեղ սպանվում են երկու ալավիներ, որը հանգեցնում է բախումների, որոնցում զոհվում է 20 մարդ։ 1979 թվականի աշնանը ձերբակալվեց 1965 թվականից կազմակերպության անդամ Մուսուլման եղբայրների փոխնախագահ Աբու Մահմուդ Հուսնին։ Ծայրահեղականները պայթյուն են կազմակերպում Դամասկոսում գտնվող Բաասի շենքերից մեկում, սպանում Իբրահիմ Նաամեին։ 1979 թվականի աշնանը ահաբեկչությունները դարձան գրեթե ամենօրյա դեպքեր։ Հալեպում կուրսանտների սպանությունից մեկ տարի անց սպանվեցին հարյուրավոր մարդիկ։
Ձեռնարկված միջոցառումների արդյունքում, ոստիկանները ձերբակալեցին մուսուլման եղբայրների մի քանի առաջնորդների՝ Աբդո Հուսնի, Զուհեր Զապլուտու, իսկ Աբդ աս-Սաթթար ազ-Զաիմը սպանվեց, սակայն ահաբեկիչների ակտիվությունը գրեթե չնվազեց։ 1980 թվականի հունվարի 31-ին սպանվում է շեյխ Մոհամմեդ աշ-Շամին, իսկ հաջորդ օրը Դամասկոսում սպանվեց շեյխ Սալահ Օքլեն։ 1981 թվականին ահաբեկիչներն ինքնաշեն պայթուցիկներով սկսեցին պայթեցնել ավտոմեքենաներ։ 1981 թվականի նոյեմբերի 29-ին այդպիսի պայթյուն կազմակերպվեց ամերիկյան զորակոչային կենտրոն Ալ-Ազբակիայի (Դամասկոս) մոտ, այս պայթյունը խլեց 90 մարդու կյանք (130 մարդ վիրավորվեց)։ 1980—1981 թվականներին մուսուլման եղբայրները կազմակերպեցին Հալեբե ներխուժումը ։
Անհաջող ապստամբությունից հետո ահաբեկիչների գործողությունները դադարեցին։ 1985 թվականին Ադնան Օկլան և նրա խմբի մնացորդները հանձնվեցին իշխանություններին ։
Մուսուլման եղբայրները Պաղեստինյան ազգային վարչությունում
«Մուսուլման եղբայրների» խումբը Պաղեստինի ազգային վարչությունում ներկայացնում է Իսլամական դիմադրության շարժումը (Համաս) ։
Մուսուլման եղբայրները Ռուսաստանում
Ռուսաստանի Գերագույն դատարանի 2003 թվականի փետրվարի 14-ի որոշմամբ «Մուսուլման եղբայրներ» կազմակերպությունը համարվում է ահաբեկչական և դրա գործունեությունը Ռուսաստանի տարածքում արգելված է։
Արտաքին հղումներ
Կատեգորիա:Իսլամական կուսակցություններ Կատեգորիա:1928 հիմնադրումներ Կատեգորիա:Իսլամական ահաբեկչական կազմակերպություններ
Արսի սյուր Օբ
Բնակչությունը 2012 թվականի դրությամբ կազմում է 2975 մարդ, բնակչության խտությունը` 313.49 մարդ/կմ²։ Բնակավայրը զբաղեցնում է 9.49 կմ² տարածք։
Աշխարհագրություն
Գտնվում է Փարիզ քաղաքից 140 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 27 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1790 աշխատունակ (15-64 տարեկան) բնակիչ, որոնցից ակտիվ էին 1273-ը, իսկ ոչ ակտիվները` 517։ Ակտիվության ցուցանիշը կազմում է 71,1 %։ 1273 աշխատունակ մարդկանցից աշխատել է 1051 անձ (590 տղամարդ և 461 կին)։ Գործազուրկ են եղել 222 անձ (99 տղամարդ և 123 կին)։ 517 անաշխատունակներից 122-ը եղել են աշակերտներ կամ ուսանողներ, 196-ը` թոշակառուներ, իսկ 199-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Էնթոնի Դե Մելլո
Էնթոնի դե Մելլո (Anthony de Mello, ), կաթոլիկ, քահանա, գրող, հոգեթերապևտ, միստիկ։
Էնթոնի դե Մելլոյի գրքերը լայն ճանաչում ունեն, պարզ են, հեշտ են հասկացվում։ Նա գրքերում համադրել է արևելյան ժողովուրդների առակները, քրիոստոնեությունը, բուդդայականությունը, հինդուիզմը, ինչպես նաև անեկդոտներ, Խոջա Նաստրեդինի մասին պատմություններ և այլն։ Նրա հոգևոր մտքերը փոքր-ինչ հակասություն ունեն կաթոլիկության հետ, գլխավորապես այն պատճառով, որ նրա մտքերը ծնվել են արևելյան աշխարհընկալման, առավելապես բուդդիզմի ազդեցությամբ։ Չնայած բազմաթիվ քրիստոնյա թեոլոգների անբարյացկամ վերաբերմունքի, նրա աշխատանքները հայտնի են ամբողջ աշխարհում։
Կենսագրություն
Տոնի դե Մելլոն ծնվել է 1931 թվականի սեպտեմբերի 4-ին, Սանտա-Կրուզում՝ Բոմբեի արվարձանում։ Նրա ծնողները՝ Ֆրենկն ու Լուիզա Դե Մելլոն, սերում էին 400-ամյա ավանդական կաթոլիկ ընտանիքից, որը Հնդկաստանի հարավարևելյան գաղութներից է։ Նրա ծնողները կաթոլիկական հավատք ունեին։ Տոնին դեռ փոքրուց ուզում էր դառնալ քահանա։ Տոնին սկսեց իր կրթությունը Սուրբ Սնանիսլավա հրեական դպրոցում։ Հուլիսի 1-ին, 1949 թվականին նա ընդունվեց Բոմբեի մերձակայքում գտնվող սեմինարիա, և դարձավ ճիզվիտ։ 20 տարի անց նա դարձավ այդ սեմինարիայի ռեկտորը։ 1952-1955 թվականներին Մելլոն Իսպանիայում ուսումնասիրում է փիլիսոփայություն, մոտավորապես այդ շրջանում նա վերապրում է որոշակի ներքին էվոլյուցիա, և իզուիդների դաշինքի ռեժիմի երկրպագուից վերածվում է կրոնական լիբերալի՝ առավել հակվելով դեպի արևելյան հոգևոր ուսմունքն ու միստիկան։
Մարտի 23-ին 1961 թվականին դարձավ քահանա, ձեռնադրվել է Սուրբ Պետրա եկեղեցում՝ Բոմբեի Բանդրե քաղաքում։ 1963-1964 թվականներին ուսումնասիրում է հոգեբանություն ԱՄՆ-ի Չիկագո քաղաքում՝ ստանալով հոգեբանության վարպետի աստիճան։ Իտալիայում հոգևոր դասեր տալուց հետո 60-ականների 2-րդ կեսում աշխատում է Հնդկաստանում՝ Պունա քաղաքում հիմնելով Հոգևոր և քահանայական կոնստուլցիայի ինստիտուտը, որը ավելի ուշ տեղափոխվեց Լոնավլա քաղաք և ժամանակի ընթացքում վերանվանվեց Սադախնի ինստիտուտ։ Հուլիսի 1-ին 1987 թվականին Դե Մելլոն մահացավ Նյու Յորքում։ Թաղվել է հնդկական գերեզմանոցում՝ Հնդկաստանի Բոմբեյ քաղաքի Սուրբ Պետրայի եկեղեցու դիմաց։ Դե Մելլոն իր կյանքում հրապարակել է 4 գիրք, ևս մի քանի ձեռագիր հրատարակվել են նրա մահվանից հետո։
Կաթոլիկական եկեղեցու դիրքը
1998 թվականին՝ Էնթոնի դե Մելոյի մահվանից 11 տարի անց, հավատքի ուսուցման կոնգրգացիան հրատարակեց «Հայր Էնթոնի դե Մելլոյի աշխատանքների մասին նախազգուշացում», որտեղ դատապարտել է նրա շատ մտքեր, որպես քրիստոնեության հետ անհամատեղելի։ Ավելի ուշ Հռոմի Պապ դարձած կարդինալ Ռադցինգերը դիմելով Եպիսկոպոսների ժողովին՝ վերջիններիս կոչ է արել որոշում ընդունել շրջանառությունից նրա գրքերը հանելու մասին։ Շատերը անհանգստացած էին, որովհետև Մելոյին համարում էին նոր ժամանակների հոգևոր առաջնորդ։
Ավելի ուշ Վատիկանի Ինֆորմացիոն ծառայությունը ի առարկություն «բացատրական նոտա» տվեց Էնթոնի դե Մելոյի գրքից մանրամասն մեկնաբանություններով և ցիտատներով։ Արդյունքում կաթոլիկ եկեղեցին սկսեց ուղղակի կոչ անել, որ Էնթոնի դե Մելլոյի գրքերը հրատարակվեն համապատասխան նախազգուշացումով առ այն, որ այդ գրքերը չեն գրվել միայն կաթոլիկ լսարանի համար, և ամենը չէ, որ համընկնում է կաթոլիկ հավատքի հետ։
Աղբյուրներ
Կատեգորիա:Հնդիկ գրողներ Կատեգորիա:Գրողներ այբբենական կարգով Կատեգորիա:Աստվածաբաններ Կատեգորիա:Հնդիկ փիլիսոփաներ Կատեգորիա:Հոգեբաններ
Մարսի տիրակալները
«Մարսի տիրակալները» (The Warlord of Mars), Էդգար Ռայս Բերոուզի «Բարսումյան շարքի» երրորդ վեպը։ Հրատարակվել է «All Story Magazine» ամսագրում՝ 1913 թվականի դեկտեմբերից մինչև 1914 թվականի մարտը։ Առաջին գրքային հրատարակությունը կայացել է 1919 թվականին։
Սյուժե
Վեպը ավարտին է հասցնում եռագրությունը, որը սկսվել է «Մարսի արքայադուստրը»-ով և «Մարսի աստվածները»-ով։ Ջոն Քարթերը ուղևորվում է Իսսայի հովիտ։ Մոտենում է տաճարի բացման ժամանակը, որտեղ փակված են Ֆայդորան՝ Մատաի Շանգի դուստրը, Դեյա Տորիսը և Տուվի Պտարսան։ Սակայն գերիները առևանգված են Մատաի Շանգի և սև մարսեցիների առաջնորդ Տուրիդի կողմից, որոնք փախել են Կաոլ պետություն՝ հնագույն կրոնի պատվարը։
Այն բանից հետո, երբ Ջոն Քարթերին և Տուվին Դինուին՝ Պտարսի առաջնորդին և Տուվիի հորը, հաջողվում է բացահայտել առևանգողներին, նրանք փախչում են մարսյան Արկտիկա (Օկար), որտեղ տեղակայված են դեղին ռասայի ջերմացվող քաղաքները։ Մեծ դժվարություններով Ջոն Քարթերին հաջողվում է հաղթահարել բոլոր դժվարությունները և վերամիավորվել ընտանիքի հետ, զուգընթացաբար միավորելով տարբեր ռասաների ժողովուրդներին։ Հելիում վերադառնալուց հետո Քարթերը կանգնում է Մարսի երեսունմեկ կառավարիչների դատարանի առջև (ներառյալ Տարս Տարկասի, Տարդոս Մորսի, Մորս Կայակի, Տուվան Դինայի, Տալուի՝ դեղին մարսեցիների առաջնորդի), որտեղ նրան հռչակում են «Ամբողջ Մարսի Ռազմական Տիրակալ»։
Ռասաներ
Վեպում նկարագրվում է դեղին ռասայի կյանքի նկարագիրը՝ Բարսումի արկտիկական ռասայի։ Դեղին մարդիկ ապրում են մեկուսացած մյուս մարսեցիներից՝ չունենալով ուժեղ ռազմա-օդային նավատորմ։ Նրանց քաղաքները ներփակված են ապակե գմբեթներով, որոնց ներսում պահպանվում է արևադարձային կլիմատ։ Այնուամենայնիվ նրանց պահանջվում են ստրուկներ և նրանք կազմակերպում են ասպատակություններ կարմիր մարսեցիների բնակավայրերի վրա։ Նրանց գլխավոր զենքը հսկայական մագնիսն է, որը ունակ է կենտրոնացնել ամբողջ Մարսի մագնիսական դաշտի էներգիան։ Նրա օգնությամբ օկարները փոխում են ուղեծիրը և գրավում ուրիշ ռասաների օդանավերը։
Բովանդակություն
Վեպը բաղկացած է տասնվեց գլուխներից ։
Աղբյուրներ
Կատեգորիա:1919 վեպեր Կատեգորիա:Ամերիկյան գիտաֆանտաստիկ վեպեր
Սոֆյա Պոլգար
Սոֆյա Պոլգար (Polgár Zsófia, նոյեմբերի 2, 1974, Բուդապեշտ, Հունգարիա), հունգարացի շախմատիստուհի, կանանց գրոսմայստեր (1989 թ.), տղամարդկանց միջազգային վարպետ (1990 թ.)։
Կենսագրություն
Սոֆյա Պոլգարը ծնվել է հրեական ընտանիքում, Բուդապեշտում։ Ընտանիքի բոլոր երեք երեխաները՝ Ժուժա, Սոֆյա և Հուդիթ քույրերը, ստացել են տնային կրթություն։ Երեխաների ուսուցմամբ զբաղվել է նրանց մայրը՝ Ուկրաինայի Վիլոկ գյուղում ծնված և Ուժգորոդի համալսարանն ավարտած Կլարա Պոլգարը (օրիորդական ազգանունը՝ Ալտբերգեր, ծնվ.՝ 1946 թ.) ։ Վաղ մանկությունից երեխաներին շախմատ էր սովորեցնում հայրը՝ հոգեբան և մանկավարժ Լասլո Պոլգարը (ծնվ.՝ 1946)։ Քույրերը դարձան ուժեղ շախմատիստուհիներ. միջազգային գրոսմայստեր Ժուժա Պոլգարն իր ամուսնու հետ ապրում է Նյու Յորքում, ԱՄՆ, գրոսմայստեր Հուդիթ Պոլգարը՝ Հունգարիայում, իսկ միջազգային վարպետ, կանանց գրոսմայստեր Սոֆյա Պոլգարը (Կոսաշվիլի)՝ Իսրայելում։
Մարզական արդյունքներ
Սոֆյան մասնակցել է տղամարդկանց մի շարք խոշոր միջազգային մրցաշարերի, այդ թվում Նյու Յորքի շախմատային փառատոնին (1985 թ.)՝ բաժանելով 2-3-րդ տեղերը, Սան Բեռնարդինոյի միջազգային մրցաշարին (1987 թ.), որտեղ բաժանել է 12-21-րդ տեղերը (71 մասնակից)։
Անձնական կյանք
1999 թվականի փետրվարի 7-ին Սոֆյան ամուսնացել է Վրաստանում ծնված իսրայելցի գրոսմայստեր Յոնա Կոսաշվիլու հետ և տեղափոխվել Իսրայել։ Հետագայում նրանք տեղափոխվել են Տորոնտո։ Զույգն ունի երկու երեխա՝ Ալոնը (ծնվ. 2000 թ.) և Յոավը (ծնվ. 2003 թ.)։
Սոֆյա Պոլգարը, բացի հունգարերենից, մանկուց խոսում է էսպերանտո լեզվով։
Ծանոթագրություններ
Կատեգորիա:Նոյեմբերի 2 ծնունդներ Կատեգորիա:1974 ծնունդներ Կատեգորիա:Հունգարացի շախմատիստներ
Ալի Քարթեր
Ալիսթեր (Ալի) Քարթեր (Allister Carter, ), անգլիացի պրոֆեսիոնալ սնուկերիստ, 2008 և 2012 թվականների աշխարհի առաջնության եզրափակիչների մասնակից։
Կենսագրություն
Քարթերը միացել է պրոֆեսիոնալ սնուկերիստներին 1996 թվականին։ Նրա առաջին հաղթանակը եղել է 1999 թվականին Benson & Hedges Championship-ի ժամանակ, որը նրան թույլ տվեց մասնակցելու Մաստերս մրցաշարին։ Այդ նույն թվականին նա դուրս եկավ Գրան պրիի կիսաեզրափակիչ։ Բարձրակարգ մրցաշարի երկրորդ կիսաեզրափակիչ Քարթերն անցել է միայն 2007 թվականին՝ Մալթայի գավաթի ժամանակ։
Շնորհիվ 2005/2006 մրցաշրջանում հաջող ելույթների շնորհիվ Քարթերը ներառվեց մրցաշրջանի լավագույն 16-յակում, իսկ 2006/07 մրցաշրջանում ամրապնդեց իր տեղը շքերթում։
2008 թվականի աշխարհի առաջնության ժամանակ Քարթերը իսկական ճեղքում է առաջացրել. նա հասել է մրցաշարի եզրափակիչ՝ հաղթելով այնպիսի մասնակիցների, ինչպիսիք էին Շոն Մորֆին և Փիթեր Էբդոնը, և կատարել էր իր առաջին առավելագույն բրեյքը։ Անգլիացու համար դա ոչ միայն աշխարհի առաջնությունում պարզապես առաջին եզրափակիչն էր, այլև հեղինակավոր մրցաշարում առաջին եզրափակիչը։ Չնայած նրան, որ եզրափակչում նա ի վերջո պարտվեց Ռոնի Օ’Սալլիվանին 8:18 հաշվով, հաջող ելույթները մրցաշարում թույլ տվեցին նարն առաջին անգամ հանդես գալ լավագույն խաղացողների 8-յակում։ Առավելագույն բրեյքի մրցանակը (GB£ 157 000) ստիպված էին բաժանել Ռոննի Օ'Սալլիվանի և նրա միջև։
Հեղինակավոր մրցաշարում առաջին հաղթանակը Քարթերին հաջողվել է Welsh Open 2009-ի ժամանակ՝ եզրափակչում 9:5 հաշվով հաղթելով Ջո Սվեյլին ։
Արտաքին հղումներ
Կատեգորիա:Սնուկերիստներ այբբենական կարգով Կատեգորիա:Սնուկերիստներ Կատեգորիա:Բրիտանացի մարզիկներ
Խաշուպսա
Խաշուպսա (ხაშუფსე) գյուղ Աբխազիայում, մտնում է Գագրսկի շրջանի կազմի մեջ, ծովի մակարդակից բարձր է 80 մետր ։
Բնակչություն
Ըստ 1959 թվականի մարդահամարի տվյալների, գյուղի բնակչությունը կազմում է 303 մարդ։ Բնակչության ճնշող մեծամասնությունը հայեր են ։
Ծանոթագրություններ
Կատեգորիա:Վրաստանի գյուղեր
Միլթախ
Միլթախ (Miltach), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում ։ Բնակչությունը կազմում է 2308 մարդ, տարածքը՝ 25,24 (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 143։
Միլթախ կոմունայի բնակչությունը 2015 թվականի դեկտեմբերի 31-ի դրությամբ կազմում է 2295 մարդ։
Ալեքսեյ Եպիֆանով
Ալեքսեյ Յուրևիչ Եպիֆանով (Алексей Юрьевич Епифанов, ), ռուս ֆուտբոլիստ, պաշտպան։
Կարիերա
Ալեքսեյ Եպիֆանովը Վոլգոգրադի «Ռոտորի» ֆուտբոլային դպրոցի սան է։ Սկսել է խաղալ թիմի երկրորդ կազմում, որը հանդես էր գալիս երկրորդ դիվիզիոնի «Պովոլժիե» տարածաշրջանում։ Պրոֆեսիոնալ մակարդակում իր առաջին խաղն անցկացրել է 2000 թվականի մայիսի 12-ին ընդդեմ Վոլգայի «Դիանայի»՝ հանդիպման երկրորդ րոպեին փոխարինելով Սերգեյ Տիմոֆեևին ։ 2001 թվականին սկսել է հանդես գալ «Ռոտորի» երկրորդ կազմում, որը հանդես էր գալիս բարձրագույն դիվիզիոնում։ Երկրորդ կազմերի մրցաշարում երկու մրցաշրջան անցկացնելուց հետո սկսել է մասնակցել առաջին թիմի խաղերին։ «Ռոտորի» կազմում իր առաջին խաղն անցկացրել է 2002 թվականի սեպտեմբերի 14-ին՝ թիմի հիմնական կազմում մասնակցելով Ռուսաստանի գավաթի խաղարկության 1/16 եզրափակչի՝ «Տոմ» ակումբի դեմ խաղին ։ Նույն թվականին կատարել է նորամուտը Պրեմիեր լիգայում՝ թիմի մեկնարկային կազմում դուրս գալով խաղադաշտ վերջին տուրի խաղում ընդդեմ «Ալանիայի» ։ 2004 թվականին Եպիֆանովն ստացել է խաղային պրակտիկա հիմնական թիմում, սակայն մրցաշրջանի արդյունքում «ռոտորն» զբաղեցրել է վերջին տեղն ու անցել առաջին դիվիզիոն, իսկ 2005 թվականի սկզբին ընդհանրապես զրկվել է պրոֆեսիոնալ կարգավիճակից և դուրս մնացել ՊՖԼ-ից ։ Մարտի 7-ին Ալեքսեյ Եպիֆանովը պայմանագիր է կնքել առաջին դիվիզիոնի «Ուրալ» (Եկատերինբուրգ) ակումբի հետ ։ Առաջին կես տարին փորձել է ամրապնդել տեղը հիմնական թիմում, բայց այդպես էլ չի ստացել պատշաճ խաղային պրակտիկա՝ մասնակցելով ընդամենը երեք խաղի։ Օգոստոսին տեղափոխվել է Կրասնոդարի «Կուբան» մինչև մրցաշրջանի ավարտը, սակայն այնտեղ նույնպես հիմնական կազմում խաղացել է ոչ հաճախ։ Նոր մրցաշրջանում Ալեքսեյ Եպիֆանովը նորից փորձել է ամրապնդել դիրքերը հիմնական կազմում, բայց երեք խաղ անկացնելուց հետո մինչև մրցաշրջանի ավարտը վարձավճարով ուղարկվել է Ստերլիտամակի «Սոդովիկ» ։ 2007 թվականի փետրվարին տեղափոխվել է Կալինինգրադի «Բալթիկա» ։ Այդտեղ նա պարբերաբար դուրս է եկել խաղադաշտ և խփել է իր առաջին գոլը պրոֆեսիոնալ մակարդակում՝ բացելով խաղի հաշիվը Իվանովոյի «Տեքստիլշչիկի» դեմ հանդիպման 17-րդ րապեին ։ Ճնայած մրցաշրջանի ավարտին լուրեր են տարածվել, թե Եպիֆանովը պայմանագիր է կնքել Նիժնի Նովգորոդի «Վոլգայի» հետ , 2008 մրցաշրջանը նա սկսել է Իրկուտսկի «Զվեզդայի» կազմում, իսկ ամռանը տեղափոխվել է Խաբարովսկի «ՍԿԱ Էներգիա»։ 2009 թվականի ամռանը Եպիֆանովը աշխատավարձի ուշացումների պատճառով հեռացել է թիմից որպես ազատ գործակալ և օգոստոսի 6-ին համալրել է Պերմի «Ամկարի» շարքերը՝ կնքելով պայմանագիր 2,5 տարով ։ Չկարողանալով տեղ գրավել թիմի հիմնական կազմում՝ Եպիֆանովը հանդես է եկել երիտասարդական թիմերի առաջնությունում։ 2010 թվականի սկզբում վերադարձել է հարազատ «Ռոտոր», որը հանդես էր գալիս առաջին դիվիզիոնում։ Ընտրվել է թիմի փոխավագներից մեկը ։ Մրցաշրջանի արդյունքներով Վոլգոգրադի թիմն զբաղեցրել է 16-րդ տեղը և անցել երկրորդ դիվիզիոն։ 2011 թվականի մարտի սկզբին Եպիֆանովը պայմանագրային համաձայնություն է կնքել Կուրսկի «Ավանգարդի» հետ ։ Թիմի կազմում Եպիֆանովն անցկացրել է 24 խաղ երկրորդ դիվիզիոնում։ Նոյեմբերի 1-ին երկկողմանի համաձայնությամբ ժամկետից շուտ խզվել է պայմանագիրը, որը նախատեսված էր մինչև 2012 թվականի ամառ ։ 2012 թվականի փետրվարի 14-ին Ալեքսեյ Եպիֆանովը պայմանագիր է կնքել Մուրմանսկի «Սևերի» հետ ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Տորպեդո Մոսկվայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ
Յուսուֆ Չիմ
Յուսուֆ Չիմ (Yusuf Çim, ), թուրք փոփ երաժիշտ, դերասան, հանդիսավար և մոդել։ 2011 թ-ին ճանաչվել է Թուրքիայի լավագույն մոդել։ Առավել մեծ ճանաչում է ստացել՝ նկարահանվելով Ելակի բույրը հեռուստասերիալում։ Յուսուֆ սերիալում մարմնավորել է միլիոնատեր Բուրաք Մաժարօղլուի դերը։ Յուսուֆը կինեմատոգրաֆիայում սկսել է հանդես գալ 24 տարեկանից։
Կենսագրություն
Յուսուֆ Չիմը ծնվել է 1991 թ-ի սեպտեմբերի 26-ին Ստամբուլում։ Նա ընտանիքի կրտսեր երեխան է։ Յուսուֆը սովորել է Անատոլիական պրոֆեսիոնալ տեխնիկական բարձրագույն դպրոցում։ Այնուհետև ընդունվել է Ստամբուլի Արելի համալսարանի հեռուստատեսության և ռադիոյի ֆակուլտետը։ 2009 թ-ից սկսած նկարահանվում է գովազդային հոլովակներում (Avea, GS Mobile, Castrol, Blast, İpragaz)։ 2011 թ-ին ճանաչվել է Թուրքիայի լավագույն մոդել։ Դրանից հետո սկսել է մասնակցել մի շարք հայտնի նորաձևության տների ցուցադրություններին՝Günsel Ülkü, Forever Young, Damat, Kiğili, Tween, Ralp Lauren, Hatemoğlu, Polo, Mango, Marks&Spencer: Յուսուֆը մանկուց հետաքրքրվում է երաժշտությամբ։ 2013 թ-ի օգոստոս ամսին նա թողարկեց իր առաջին սոլո ալբոմը՝ "Olsun Bi Kere"-ն։ Յուսուֆը զբաղվում է նաև բարեգործությամբ։ Նա հաճախ է այցելում Դաունի համախտանիշով հիվանդ երեխաների հետ, տալիս է նրանց համար բարեգործական համերգներ։ Նկարահանվել է երկու հեռուստասերիալներում։ Էզրա հեռուստասերիալում մարմնավորել է Մուստաֆայի դերը, իսկ Ելակի բույրը հեռուստանովելում մարմնավորել է միլիոնատեր Բուրաք Մաժարօղլուի դերը։ 2014 թ-ին ռեժիսոր Թայֆուն Գյունեյերը Չիմին հրավիրեց նկարահանվելու Էզրա հեռուստասերիալում, որտեղ նա մարմնավորում էր թուրքական ոստիկանության կոմիսար Մուստաֆայի դերը։ Նկարահանումներին զուգընթաց նա աշխատում է նաև նոր սոլո ալբոմի վրա։
Արտաքին հղումներ
Կատեգորիա:Թուրք երգիչներ Կատեգորիա:Թուրք դերասաններ Կատեգորիա:21-րդ դարի թուրք երգիչներ Կատեգորիա:Ստամբուլում ծնված անձինք Կատեգորիա:Թուրք հեռուստադերասաններ Կատեգորիա:Ստամբուլում ծնված դերասաններ Կատեգորիա:Թուրք փոփ երգիչներ Կատեգորիա:Թուրք տղամարդ երգիչներ Կատեգորիա:Թուրք տղամարդ մոդելներ
Սան Մարտինո ին Պենսիլիս
Սան Մարտինո ին Պենսիլիս (San Martino in Pensilis), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 4824 մարդ, բնակչության խտությունը կազմում է 48 մարդ/կմ²։ Զբաղեցնում է 100 կմ² մակերես։ Փոստային ինդեքս՝ 86046, հեռախոսային կոդ՝ +39 0875։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Արկոնվիլ
Արկոնվիլ (Arconville), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2009 թվականի դրությամբ կազմում է 113 մարդ, բնակչության խտությունը` 7.00 մարդ/կմ²։ Բնակավայրը զբաղեցնում է 15 կմ² տարածք։
Աշխարհագրություն
Գտնվում է Փարիզ քաղաքից 195 կմ հարավ-արևելք, Շալոն ան Շամպայն քաղաքից` 95 կմ հարավ, Տրուա քաղաքից` 55 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 74 աշխատունակ (15-64 տարեկան) բնակիչ, որոնցից ակտիվ էին 61-ը, իսկ ոչ ակտիվները` 13։ Ակտիվության ցուցանիշը կազմում է 82,4 %։ 61 աշխատունակ մարդկանցից աշխատել է 60 անձ (29 տղամարդ և 31 կին)։ Գործազուրկ են եղել 1 անձ (0 տղամարդ և 1 կին)։ 13 անաշխատունակներից 6-ը եղել են աշակերտներ կամ ուսանողներ, 6-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խիդիսկուրի
Խիդիսկուրի (ხიდისყური) գյուղ Վրաստանում ։ Մտնում է Բոլնիսի մունիցիպալիտետի կազմի մեջ ։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 846 մարդ։ Բնակչության ճնշող մեծամասնությունը ադրբեջանցիներ են։
Ծանոթագրություններ
Կատեգորիա:Վրաստանի գյուղեր
Լամ (Վերին Պֆալց)
Լամ (Lam), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 2799 մարդ, տարածքը՝33,39 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 138։
Արտաքին հղումներ
Կատեգորիա:Գերմանիայի բնակավայրեր
Կատարյալ ձայն (ֆիլմ)
Կատարյալ ձայն (Pitch Perfect), ռեժիսոր Ջեյսոն Մուրայի, Քեյ Քեննոնի սցենարի հիման վրա նկարահանած ամերիկյան, երաժշտական, կատակերգական ֆիլմ։ Ֆիլմը հիմնված է Միկի Ռեպկինի «Երգիր կատարյալ․ ակապելլա վոկալիստի փառքի վազքը» գրքին։ Պրեմիերան կայացել է 2012 թվականի սեպտեմբերի 28-ին։
Սյուժե
Բարդեն համալսարանում բացվում են երաժշտական խմբեր։ Նորեկները՝ Բեկա Միտչելը և Ջեյսին ընդունվել էին Բարդեն համալսարան, վերջերս։ Համաձայնվելով հոր հետ, Բեկան որոշում է գնալ երաժշտական մի խումբ՝ Բելլաներ։ Միջազգային մրցույթում ձախողվելուց հետո ոչ ոք չի ցանկանում միանալ իրենց, բայց նրանք միևնույնն է հավաքում են խումբ։ Ջեյսին միանում է երաժշտական մի ուրիշ խմբի՝ Տրեալտիններ։ Սկսվում է մրցակցություն համալսարանային մրցույթում, բայց Ջեյսին և Բեկան ոչ միայն երգում են, այլև գրում են երաժշտություն։ Նրանք միասին աշխատում են Ռադիո կենտրոնում, որտեղ դառնում են մտերիմ ընկերներ...
Արտաքին հղումներ
Կատեգորիա:Ամերիկյան երաժշտական ֆիլմեր Կատեգորիա:Ամերիկյան կինոկատակերգություններ Կատեգորիա:2012 ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ԼԳԲՏ ֆիլմեր Կատեգորիա:2010-ականների ռոմանտիկ կինոկատակերգություններ Կատեգորիա:Ամերիկյան բադի մուվի կինոկատակերգություններ Կատեգորիա:Ֆիլմեր դեռահասների համար Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ամերիկյան ռոմանտիկ ֆիլմեր
Սան Մասիմո
Սան Մասիմո (San Massimo), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Ծանոթագրություններ
Կատեգորիա:Իտալիայի բնակավայրեր
Խվարբեթ
Խվարբեթ (ხვარბეთი), գյուղ Վրաստանում։ Գտնվում է Գուրիայի մարզի Օզուրգեթի շրջանում։
Դիրք
Գյուղը գտնվում է ծովի մակարդակից 80 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 673 մարդ, մեծամասնությունը՝ վրացիներ։
Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Օզուրգեթի շրջան
Խուտիա
Խուտիա (ხუტია), գյուղ Վրաստանում, մտնում է Գուլրիփշի շրջանի կազմի մեջ։
Բնակչություն
Ըստ 1959 թվականի մարդահամարի տվյալների, գյուղի բնակչությունը կազմում է 142 մարդ։ Բնակչության ճնշող մեծամասնությունը վրացիներ են  ։
Ավստրալիայի փոշոտ փոթորիկ (2009)
Ավստրալիայի օդերևութաբանական բյուրոն այդ փոշոտ փոթորիկը բնութագրեց, որպես «բավականին անհավանական դեպք» և Նոր Հարավային Ուելսում վերջին 70 տարվա մեջ ամենաուժեղը Փոշոտ փոթորիկի լայնությունը 500կմ-ից ավելին էր, իսկ երկարությունը՝ 1000կմ-ից, որը ծածկել էր երկու նահանգների տասնյակ քաղաքներ Մասնագետների գնահատականով, փոթորկի գագաթնակետի ժամանակ, ավստրալիական մայրցամաքն ափամերձ տարածքից ժամում կորցրեց մինչև 75000 տոննա փոշի ։
տեսանելիության վատթարացման պատճառով կաթվածահար եղավ ավտոճանապարհային երթևեկությունը, կտրվեց Սիդնեյի հետ ավիացիոն հաղորդակցումը ։
Փոթորկի պատճառը արևմտյան ուղղությամբ ուժեղ քամին էր, որը անապատներից բերել էր փոշի և ավազ ։
Արտաքին հղումներ
Կատեգորիա:Ավստրալիա Կատեգորիա:Օդերևութաբանություն Կատեգորիա:Քամիներ Կատեգորիա:Աղետներ
Կլիշիի ուղեկալը
«Կլիշիի ուղեկալը» (La Barrière de Clichy) կամ «Կլիշիի ուղեկալը։ Փարիզի պաշտպանությունը, 1814 թվականի մարտի 30» (La Barrière de Clichy. Défense de Paris, le 30 mars 1814), ֆրանսիացի նկարիչ Օրաս Վերնեի նկարը՝ ստեղծված 1820 թվականին։
Վերնեի ստեղծագործությունները, որ հայտնի են պատմական թեմաներով այլաբանական նկարներով և կտավներով, մեծ պահանջարկ ունեն ֆրանսիական ընտրախավի շրջանում։ 1820 թվականին նկարիչը նկարի պատվեր է ստացել Կլոդ Օդիոյից՝ Նապոլեոն Բոնապարտի պալատական ակնավաճառից։ Նա, ինչպես և Վերնեն, ակտիվ մասնակցություն է ունեցել Կլիշիի ուղեկալի պաշտպանության գործում (ներկայիս Կլիշիի հրապարակի տեղում), որը 1814 թվականին՝ 6-րդ կոալիցիայի բանակից Փարիզի գրավման ժամանակ ղեկավարում էր մարշալ Մոնսեյը։ Նկարում պատկերված է դրվագ Կլիշիի պաշտպանությունից, երբ մարշալ Մոնսեյը գնդապետ Օդիոյին հրաման է տալիս չթույլատրել Մոնմարտրի գրավումը ռուսական զորքերի կողմից։ Կտավի կենտրոնական խմբի շուրջը՝ ռմբակոծության ծխի մեջ կորած կառույցների և Կլիշիի ուղեկալի շենքի մոտ, կանգնած և պառկած են վիրավոր զինվորներ, հեռվում մարտնչում են կամավոր բոնապարտականները, իսկ նրանց մոտ նստած է ծծկեր երեխան գրկին փախստական գեղջկուհին։ Իր հակաբոնապարտիստական բովանդակության պատճառով նկարը 1822 թվականին չի թույլատրվել Փարիզյան սալոնում, որից հետո Վերնեն մասնավոր ցուցադրություն է կազմակերպել իր ստուդիայում, որտեղ և ցուցադրել է այս կտավը։ Նկարը քննադատների կողմից դրականորեն է գնահատվել հիմնականում իր ռեալիզմի շնորհիվ, քանի որ նկարիչն ինքն ականատես է եղել իր կողմից պատկերված իրադարձություններին։ Կտավը եղել է Օդիոյի սեփականությունը, այնուհետև նա այն նվիրել է Պերերի պալատին, որտեղից նկարը տարվել է Լյուքսեմբուրգի թանգարան, այնուհետև՝ Լուվր, որտեղ էլ գտնվում է ներկայումս։
Ստեղծման պատմություն
Պատմական թեմաներով այլաբանական նկարներով ու կտավներով հայտնի Օրաս Վերնեն՝ Կլոդ Ժոզեֆ Վերնեի ծոռը և Կառլ Վերնեի որդին, սիրված նկարիչ է եղել ինչպես ընդդիմության, այնպես էլ իր հովանավորի՝ Օռլեանի հերցոգ, ապագա թագավոր Լուի Ֆիլիպ I-ի կողմից ։ Որպես բոնապարտիստ և ամբողջ հոգով հայրենասեր՝ Վերնեն իր բազմաթիվ աշխատանքներում ցայտունորեն արտահայտել է նապոլեոնյան դարաշրջանը ։ Բուրբոնների վերականգնումից հետո՝ 1820 թվականին, նկարչին 1814 թվականի մարտի 30-ին 6-րդ կոալիցիայի բանակից Փարիզի կարճատև գրավման թեմայով նկար է պատվիրել անձամբ Կլոդ Օդիոն՝ ի հիշատակ կայսրության այդ փառավոր և վերջին օրերի ։ Նա կայսերական պալատի և հենց Նապոլեոնի ակնագործն էր, 1814 թվականին եղել է Ազգային գվարդիայի գնդապետ և, ինչպես Վերնեն, ակտիվորեն մասնակցել է Կլիշիի ուղեկալի պաշտպանությանը   ։ Հենց Կլիշիի պաշտպանությանը մասնակցելու համար նկարիչը դարձել է Պատվավոր Լեգեոնի շքանշանի ասպետ ։ Այսպես, համաձայն Ֆրանսիայի ազգային թանգարանի արխիվից ստացված գրության, «[Փարիզի Ազգային գվարդիայի] 2-րդ գնդի 3-րդ գումարտակի սու-լեյտենանտ, նռնակաձիգ Օրաս Վերնեն առավոտից մինչև երեկո խիզախորեն մարտնչել է»։
Համատեքստ
Վեցերորդ կոալիցիան, որ կազմված էր Անգլիայից, Ավստրիայից, Պրուսիայից, Ռուսաստանից և Շվեդիայից, 1813 թվականի հոկտեմբերի 19-ին վճռական հաղթանակ է տարել Լայպցիգի մոտ։ 1814 թվականի հունվարին կոալիցիոն 800-հազարանոց բանակը Շառլ Բուրբոնի և հերցոգ Լյուդովիկի աջակցությամբ հարձակման է անցել Փարիզի կողմից, համաձայն ճարտարապետ Պիեռ-Ֆրանսուա Ֆոնտենի խոսքերի՝ շարժվել են «մայրաքաղաք ինչպես հեղեղ»։ Այդ նկատի առնելով՝ Նապոլեոնն ստիպված է եղել մարտական գործեղությունները տեղափոխել ֆրանսիական տարածք, մասնավորապես Փարիզից հյուսիս-արևելք։ Մի շարք հաղթանակներից հետո դաշնակիցները մտել են մայրաքաղաք, որը պաշտպանում էին միայն 10-հազարանոց հրացաններով, ինչպես նաև նիզակներով զինված քսանհազարանոց կայազորը և 12-հազարանոց ազգային գվարդիան։ Հունվարի 11-ին Ազգային գվարդիայի հրամանատար Մոնսեյը նշանակվել է մայրաքաղաքի պաշտպանության պատասխանտու ուղեկալներում, որոնք կառուցել էին գյուղացիները և պաշտպանական մեծ նշանակություն չունեին։ Կլիշիի ուղեկալի պաշտպանական ցցապատնեշներում տեղավորել էին հրակնատներ, իսկ արվարձանները շրջապատել էին բարիկադներով։ Մարտի 27-28-ին դաշնակիցները դիրքավորվել էին Պանտենում, Բոնդիում և Սեն-դենի շրջանում, իսկ մարտի 30-ի առավոտյան անցել են հարձակման։ Մարշալ Մոնսեյը ղեկավարել է Կլիշիի ուղեկալում ռուսական զորքերի դեմ մղվող ռազմական գործողությունները՝ գլխավորելով բավականին խայտաբղետ ռազմական խմբավորում՝ կազմված հազարից ավելի բոնապարտիստներից, կամավորներից, բուրժուաներից, հաշմանդամ զինվորներից և ճարտարագիտական ու անասնաբուժական դպրոցների երիտասարդ ուսանողներից, որոնք անփորձ էին, բայց հաջող և քաջաբար դիմադրում էին։ Նույն առավոտյան կորցնելով ֆրանսիական դիրքերը Պանտենում, Բելվիլում, Ռոմենվիլում և Բյուտ-Շոմոնում՝ հանգեցրին Փարիզի կապիտուլացիային, որը մարտի 30-ի լույս 31-ի գիշերը ստորագրել է մարշալ Մարմոնը։ Մարտի 31-ի կեսօրին դաշնակիցները Սեն-Մարտենի դարպասներով մտել են Փարիզ ։
Կոմպոզիցիա
Կտավի վրա նկարված է յուղաներկով, չափերն են՝  : Ստորագրություն՝ «Horace Vernet, 1820»:
Գվարդիականների խայտաբղետ ամբոխի հրամանատար ավագ մարշալ Մոնսեյը շարժման մեջ պատկերված է նկարի հենց կենտրոնում՝ ձիու վրա։ Ձեռքը մեկնելով առաջ և ցույց տալով կտավի աջ անկյունում մեջքով կանգնած գվարդիականներին՝ Մոնսեյը գնդապետ Օդիոյին հրաման է տալիս կանխել ռուսների կողմից Մոնմարտրի գրավումը։ Կտավի առաջին պլանում դիտողը կարող է տեսնել Կլիշիի ուղեկալի պաշտպանությունից բավականին հուզիչ պահեր՝ լի իրական պահերով և բարիկադային մարտերի մթնոլորտի մանրամասնություններով։ Սնդուկի վրա տեղավորվել է վառ հագուստով գյուղացի կինն իր համեստ ունեցվածքով, առօրյա կյանքի իրերով՝ տնային սպասք, վերմակ և ներքնակ։ Որպես շփոթության, հուսահատության և պարտության խորհրդանիշ՝ նա ձեռքին պահել է փոքր երեխային՝ նրա գլուխը սեղմելով սրտին և կերակրում է կրծքով։ Անտուն մնացած կինն անհանգստանում է և, կարծես, սպասում է ամուսնուն, որ մարտի է գնացել  ։ Նախքան պաշտպանությունը Փարիզի մերձակայքի աղքատ բնակիչները, փախչելով կոալիցիոն զորքերի հարձակումներից, արագ մեկնել էին մայրաքաղաք՝ հույս ունենալով այնտեղ գտնել ապահով ապաստարան և փրկել իրենց ունեցվածքի որոշ մնացորդները։ Այդ փախստական գյուղացիների կերպարը Վերնեն կրկին պատկերել է 1826 թվականին նկարված «Էպիզոդ 1814 թվականի Ֆրանսիայի պատերազմից» կտավում (Պատվո լեգեոնի կալիֆորնիական պալատ) ։
Կնոջ աջ կողմում՝ ցանկապատի մոտ, գետնին նստած են արիաբար մարտնչած երկու երիտասարդ ուսանող-գվարդիական, որոնց դեմքերը լի են տառապանքով. նրանցից մեկը վիրավոր է ձեռքից, ինչն ավելի է ընդգծում պատահածի ողբերգականությունը   (այդ կերպարի նախապատրաստական էսքիզը պահպանվում է Փարիզի Կարնավալե թանգարանում) ։ Ձախում պատկերված է լանսերը, որը վերադառնալիս առաջնորդել է վիրավոր զինվորներին։ Նրանցից մեկի գլուխն է վիրակապված, իսկ մյուսի՝ կոտրված ձեռքը։ Նկարին անընդհատ շարժման տարր է հաղորդում այն հանգամանքը, որ լանսերի մարմինն ուղղված է դեպի ընկերները, իսկ գլուխը դարձած է դեպի մարտի կողմը, որտեղ, ըստ քննադատների ենթադրության, «անփորձ զինվորագրվածները թնդանոթի առաջին իսկ կրակոցով սպանել են նրա ձին»   ։ Այս խմբից ձախ երևում է առեղծվածային պատկեր՝ վիրակապված դեմքով, սաղավարտով և սպիտակ վերարկուով կիրասիր, որ նստած է ձիու վրա ։ Այդ կերպարը հետագայում կրկնել է Վերնեի ընկերը՝ Թեոդոր Ժերիկոն, 1822 թվականին նկարված յուղաներկով իր էտյուդում (Դիժոնի գեղեցիկ արվեստների թանգարան) ։
Նկարի գործողությունները ծավալվել են Կլիշիի ուղեկալի տաղավարի սյունասրահ ֆոնին, սյունասրահը 1790 թվականին նախագծել էր ճարտարապետ Կլոդ-Նիկոլա Լեդուն, իսկ կառուցվել է 1860 թվականին ։ Հենց մարշալի առջևում կտավը ցցապատնեշի փայտե դարպասներով կիսվածէ երկու մասի։ Հետին պլանը, որ պատկերված է ավելի համաչափ և մուգ գույներով, զբաղեցված է թնդանոթաձգության ծխում կորած գվարդիականններով, իսկ հեռվում նշմարվում է «Հայր Լատյուիլի մոտ» կաբարե-ռեստորանը՝ մարշալ Մոնսեյի շտաբ-բնակարանը, որը հետագայում հայտնի է դարձել Էդուարդ Մանեի նկարով ։ Հատկանշական է այն փաստը, որ պաշտպանության օրերին հայր Լատյուիլն իր նկուղները բացել էր զինվորների համար և նրանց ստիպել. «»:
Կտավի կենտրոնական խումբն առաջացնում է կոմպոզիցիոն եռանկյուն, որի սուր ծայրն ուղղված է ներքև և գագաթները ձևավորում են շևոլեժերները, սրով Օդիոն և հրացաններով գվարդիականները, եռանկյունը կրկնվում է հրապարակի լամպերի ձգված լարերով։ Կոմպոզիցիոն ևս մեկ եռանկյուն է կազմվել հաշմանդամ, փախստական ու վիրավոր գվարդիականների կերպարներով և կրկնվում է հետևի պլանի կաբարեի շինության եռանկյուն տանիքում։ Նկարիչը գնդապետին պատկերել է նկարի պատվիրատուի՝ Օդիոյի գծերով, միևնույն ժամանակ փարիզեցի իրական, բայց պաշտպանության անանուն հերոսները նույնքան կարևոր են, որքան հայտնի մարշալ Մոնսեյը ։ Զինվորների մեջ կարելի է տեսնել Վերնեին՝ գզգզված մազերով և նռնակաձիգի համազգեստով, սրընթաց շարժվող գվարդիականների խմբում, որոնք թնդանոթը տանում են պաշտպանության տարածք։ Նաև նկատելի են Էմմանուել Դյուպատի (հետևի պլանում գլխավորում է թնդանոթով գվարդիականներին), Նիկոլա-Տուսեն Շառլեի (պատկերված է նկարի աջ կողմում և ատրճանակով), Ալեքսանդր դե Լաբորդի (մարշալ Մոնսեյից ձախ) և Ամադեյ Ժոբերի (Լաբորդից ձախ) կերպարները ։ Նկարում պատկերված մարդկանց մի քանիսի անունները պահպանվել են, սակայն նկարում նրանց տեղը որոշել անհնարավոր է. նրանք են Աուստեռլիցի ճակատամարտին մասնակցելու համար պատվո խաչով պարգևատրված Կաստերը, հին զինվոր Բերտանը, կապիտան Ամաբլ Ժիրարդենը, մարշալ Մոնսեյի որդին։
Զինվորների ճշտորեն պատկերված հարաբերություններն ու դեմքերի արտահայտությունները փայլում են արևի տակ և իրենց անմիասեռ տոնով խլացնում սառը գույները, չնայած նրանք ունեն միապաղաղ արտաքին տեսք՝ կապույտ համազգեստ կարմիր ուսադիրներով ։ Կոմպոզիցիան ճշգրիտ է և իրական, այն իր մեջ համատեղում է կամավորների քաջությունն ու հուսահատությունը, նվիրվածությունը, հերոսությունն ու հայրենասիրությունը, նրանց վերջին վեհանձն ու համարձակ ջանքերը իրենց քաղաքի պաշտպանության համար ։ Լինելով նեոկլասիկ ոճի՝ նկարն ընդհանրապես իդեալականցված չէ. զուրկ է Գրոյի դարակազմիկ մարտական ​​տեսարաններից, բայց նկարված է Ժերիկոյի նման, գունագեղ կոմպոզիցիայով լիովին նման չէ Դելակրուային, բայց իր իրատեսությամբ մոտ է Դելարոշի նկարներին ։
Ճակատագիր
Այսպես, Շառլ Բոդլերը գրել է, որ իր մարտանկարներով «պ. Օրաս Վերնեն նման է նկարող զինվորի։ […] Սա նկարչի հենց բացարձակ հակադրությունն է»։ Թեոֆիլ Գոթիեն իր հերթին նշել է, որ «Կլիշիի ուղեկալը կմնա նկարչի լավագույն նկարներից մեկը։ Կոմպոզիցիան նշանակալի է, պարզ և ճշմարտանման»։ Արման Դայոն կոմպոզիցիան նկարագրել է որպես «միաժամանակ զուսպ և դրամատիկ»։ Անրի Դելաբորդն ուշադրություն է դարձրել մանրամասն մշակվածությանն ու Վերնեին բնորոշ գեղատեսիլ նկարին՝ նշելով, որ «ամեն ինչ լավ է նկարված, տեխնիկան էլեգանտ է, առանց ցուցամոլության»։ Սակայն Ստենդալն ափսոսանք է հայտնել, որ Վերնեն չի օգտագործել լույսի ու ստվերի սուր հակադրություն, ինչի հետևանքով նկարում բացակայում է զգացմունքը։ Շառլ Բլանն ընդգծել է գույների սառնությունը, ճնշվածությունը և անփայլությունը՝ դա բացատրելով նրանով, որ այդ տխուր օրը «Ֆրանսիան կորցրել է իր պատիվը»։ Շառլ Բյոլեն ենթադրել է, որ Վերնեն իր նկարով հաղորդել է այն «տպավորությունները, որոնք ինքն է զգացել» և «մեզ ցույց է տվել այն, ինչ ինքն է տեսել»։ Ընդ որում, Օգյուստ Ժալը հատուկ առանձնացրել է երեխայի հետի կնոջ կերպարը, որը դիտողին երևում է ամուսնուն սպասելիս՝ որպես «հուզիչ, կարելի է ասել, ռոմանտիկ էպիզոդ»։ Քննադատները համարում էին, որ գեղջկուհու կողքին կանգնած այծը Փարիզի ոգու և անմահ հոգու մարմնացումն է, իսկ միևնույն ժամանակ մյուսները նրանում տեսել են խաբված և դավաճանաբար անձնատուր եղած քաղաքի այլաբանական կերպարը։
Շնորհիվ իր ռեալիզմի և կենդանի կոմպոզիցիայի՝ նկարը մեծ հաջողություն էր վայելում հասարակության մեջ ։ Լայն շրջանառություն են ստացել նաև վիմատպությունները      ։ Դրանք հնարավորություն էին տալիս ժողովրդական զանգվածների, այդ թվում նաև նապոլեոնյան պատերազմների վետերանների շրջանում տարածել բոնապարտիստական այնպիսի նկարներ, ինչպիսին էր «Կլիշիի ուղեկալը»։
1835 թվականին Օդիոն նկարը նվիրել է Պերերի պալատին։ 1837 թվականին այն ներառվել է Լյուքսեմբուրգի թանգարանի հավաքածուի մեջ, իսկ 1874 թվականին ընդունվել է Լուվրի հավաքածու ։ Ներկայումս նկարը ցուցադրվում է Լուվրի երկրորդ հարկի Սյուլիի թևի 61-րդ սրահում ։ Հեղինակային կրկնօրինակը պահվում է Բեռլինում՝ Գերմանիայի պատմության թանգարանում ։
Արտաքին հղումներ
Կատեգորիա:1820 նկարներ Կատեգորիա:Լուվրի նկարներ Կատեգորիա:Օրաս Վերնեի նկարներ Կատեգորիա:Պատմական սյուժեներով նկարներ
Իվան Սախարով
Իվան Պետրովիչ Սախարով (Иван Петрович Сахаров, ), ռուս ազգագրագետ, հնէաբան։
Կենսագրություն
Ծնվել է 1807 թվականի օգոստոսի 29-ին (սեպտեմբերի 10) Տուլայում, քահանայի ընտանիքում։ Ավարտել է Տուլայի հոգևոր սեմինարիան (1830)։ 1835 թվականին ավարտել է Մոսկվայի համալսարանի բժշկական ֆակուլտետը։ Այդ նույն տարում Իվան Սախարովը սկսեց տպագրվել ։ Նրա առաջին աշխատանքները եղել են հնէաբանության և ազգագրության մասին։ Նա սկսեց հավաքել երգեր, ծեսեր և ավանդույթներ։ 1836 թվականին Սախարովը հրատարակեց «Ասք ռուս ժողովրդի նախնիների ընտանեկան կյանքի մասին», երեք հատորով։ Այնուհետեև՝ «Ռուս մարդկանց ճանապարհորդությունը օտար հողերում» (1837), ռուս ժողովրդի երկու հատորանի երգերը (1838—1839), «Տուլայի մարզի գրողները» (1838), «Ռուսական ժողովրդական հեքիաթներ» (1841) և այլ աշխատանքներ։
Գրականություն
Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Ռուս ազգագրագետներ Կատեգորիա:Ռուս հնէաբաններ Կատեգորիա:Ռուսաստանի ԳԱ թղթակից անդամներ Կատեգորիա:Ռուս հնագետներ Կատեգորիա:Ռուս գրողներ
Մետրոպոլիս (DC Comics)
Մետրոպոլիս, հորինված քաղաք, որ հայտնվում է DC Comics֊ի կողմից հրատարակված կոմիքսներում։ Համարվում է այն քաղաքը որում ապրում է Սուպերմենը։ «Մետրոպոլիս» անվանումը առաջին անգամ հայտնվել է Action Comics # 16 (սեպտեմբեր, 1939)։ DC Universe֊ում Մետրոպոլիսը պատկերվում է որպես աշխարհի ամենամեծ և ամենահարուստ քաղաքներից մեկը։ Մետրոպոլիսի նախատիպերից են Նյու Յորքը, Չիկագոն, Քլիվլենդը, Դեթրոյթը, Տորոնտոն, Վանկուվերը և Լոս Անջելեսը։ Մետրոպոլսի հատկանշական մասերի մեծամասնությունը վերցված է Նյու Յորքից։
Դիրք
Ինչպես շատ DC֊ի հորինված քաղաքներում, Մետրոպոլիսի գտնվելու վայրը փոխվում է տարիների ընթացքում։ Մետրոպոլիսը գտնվում է ԱՄՆ֊ի արևելյան ափի մոտ, ինչը նշանակում է, որ Մետրոպոլիստ համարվում է DC Universe֊ի Նյու Յորքը։ Սուպերմենի ստեղծողներից մեկը՝ Ջա Շուստերը 10 տարեկանում տեղափոխվել է Քլիվլենդ (Օհայո)։
Գրականություն
Կատեգորիա:Սուպերմեն
Bow Wow
Շեդ Գրեգորի Մոս (, ԱՄՆ, ավելի հայտնի է Bow Wow անվանմամբ (նախկինում՝ Lil' Bow Wow)), ամերիկացի ռեփեր և դերասան։ 13 տարեկան հասակում Lil Bow Wow կեղծանվամբ թողարկել է իր դեբյուտային ալբոմը Beware of Dog անվանմամբ։ 2003 թվականին նա թողարկում է իր երրորդ ալբոմը՝ «Unleashed» անվանմամբ, սակայն այս անգամ կեղծանունն օգտագործում է առանց Lil' նախդիրի (Bow Wow) :
Թողարկումից կես տարի անց ալբոմը դարձավ բազմապլատինե։ Հետագա տարիներին նա թողարկում է ևս երեք ալբոմ։ 2005 թվականին թողարկեց իր «Wanted» ալբոմը, 2006-ին «The Prince of Farm» և 2009 թվականին «Geile Traume» ալբոմները։ Իսկ 2007 թվականին, համագործակցելով Օմարիոնի հետ, նրանք համատեղ ձայնագրում են «Face Off» ալբոմը։
Bow Wow-ի առաջին ֆիլմը եղել է «Ամեն ինչ Բենջամինների մասին» ֆիլմը, որտեղ նա նկարահանվել է էպիզոդիկ դերում։ Նույն տարում Bow Wow նկարահանվում է «Like Mike» ֆիլմի գլխավոր դերում, 2005 թվականին «Roll Bounce» ֆիլմում, իսկ 2006 թվականին նա նկարահանվում է «Եռակի ֆորսաժ։ Տոկիոյի դրիֆթ» ֆիլմում՝ որպես օժանդակ ուժ։ Bow Wow-ն հայտնվել է նաև Անտուրաժ բազմասերիանոց ֆիլմի հինգ դրվագներում։ Ներկայումս աշխատում է իր նոր՝ «Underrated» խորագրով ալբոմի վրա։
Կենսագրություն և երիտասարդություն
Bow Wow-ը ծնվել է ԱՄՆ-ի Օհայո նահանգի Կոլումբուս քաղաքում՝ Թերեզա Քոլդվելիի և Ալֆոնսո Մոսսայի ընտանքիում, որին նա երբեք չի տեսել ։ Երեք տարեկան հասակից նա սկսեց հետաքրքրվել երաժշտությամբ, մասնավորապես՝ ռեփով։ «Kid Gangsta» մականունով նա վեց տարեկանից ուղղակի զվարճանալու համար արդեն ռեփ էր կարդում։ 1993 թվականին նա համերգով հանդես է գալիս Լոս Անջելեսում, որտեղ աչքի է ընկնում ռեփեր Սնուփ Դոգի կողմից, ով էլ իրեն հետագայում կնքեց «Lil Bow Wow» անունը ։ «Bow Wow»-ը թարգմանաբար նշանակում է շան հաչոց և արտասանելիս ստացվում է «հաֆ-հաֆ»։ Dr. Dre-ն համագործակցության պայմանագիր է կնքում նրա հետ Death Row Records-ում։ Շուտով Lil Bow Wow-ն նմանակում է Snoop Dogg-ի Doggystyle դեբյուտային ալբոմում և նրա «Gine and Juce» տեսահոլովակում ։
Beware of Dog (1998-2001)
1998 թվականին՝ 11 տարեկան հասակում, Bow Wow-ը հանդիպել է ձայնագրող-ռեժիսոր Ջերմեյն Դյուպրիի հետ, ով օգնում է իրեն կառուցել իր երաժշտական կարիերան։ Արդեն 13 տարեկան հասակում՝ 2002 թվականին, նա դեբյուտել է իր առաջին ալբոմը, Beware of Dog անվանմամբ՝ Lil Bow Wow կեղծանվամբ։ Ալբոմի առաջին սինգլն է «Bounce With Me», որը ձայնագրվել է Xscape խմբի հետ համատեղ։ Ալբոմը ներառում է նաև Snoop Dogg-ի (ով ներկայումս ունի Rap-ի ամենաբարձր վարկանիշը) հետ համագործակցության արդյունքում ստեղծված «Bow Wow (Thats My Name)» կոմպոզիցիան ։ Ինչպես նաև «Puppy Love» և «Ghetto Girls» սինգլները։ 2001 թվականի մարտի 5-ին Recording Industry Association of America ընկերությունը պարգևատրում է «Beware of Dog»-ին երկպլատինե սկավառակներով, որը նշանակում էր, որ այդ ալբոմը պետք է թողարկել 2 միլիոն օրինակով ։
Doggy Bag և «Like Mike» (2002)
2002 թվականին նա թողարկում է իր երկրորդ ալբոմը Doggy Bag անվանմամբ հետևյալ սինգլներով. «Take Ya Home» (Jagged Edge-ի համատեղ), որը գլխավորում է Hot 100 և Hot R&B/Hip-Hop Song վարկանշային աղյուսակը, և իր «Thank You»-ն զբաղեցնում է R&B վարկանշային աղյուսակում առաջին հորիզոնականը ։ «Doggy Bag» ալբոմը զբաղեցրել է 11-րդ հորիզոնականը Billboard 200 և երկրորդ հորիզոնականը R&B/Hip-Hop Albums-ում և ճանաչվեց պլատինե ։ 2002 թվականի ապրիլին, Bow Wow-ն իր սցենարային անունից հանեց «Lil» նախդիրը։ MTV News-ին հարցազրույցի ժամանակ նա ասել է.
Wanted (2005)
Wanted album-ը թողարկվել է 2005 թվականին։ Ալբոմի առաջին սինգը ստեղծվել է Օմարիոնի աջակցության և ունեցել է «Let Me Hold You» անվանումը։ Այն զբաղեցրել է Rap վիճակագրությունում 1-ին հորիզոնականը և 4-րդը Hot 100 վիճակագրությունում։ Հաջորդ սինգլն ուներ «Like You» անվանումը, որի նկարահանումներին մասնակցել է Սիարան, որը և սկիզբ դարձան Bow Wow-ի և երգչուհու հարաբերություններին ։ «Fresh Azimiz» սինգլը, որը նկարահանվել է J-Known-ի և Դյուպրիի Ջերմեյն հետ համագործակցության ժամանակ, զբաղեցրել է 23-րդ հորիզոնականը Hot 100-ում և 6-րդ հորիզոնականը Hot Rap Tracks վիճակագրությունում ։ Ալբոմը ճանաչվել է պլատինե ։ Ռեմիքսի ձայնագրման համար, որն ուներ «I Think They Like Me» անվանումը, նա հրավիրեց Dem Franchize Boyz-ին։ Այն զբաղեցրել է 15-րդ հորիզոնականը Hot 100 վիճակագրությունում և 1-ինը Hot Rap Tracksում։
The Price of Fame և Face Off (2006-2007)
2006 թվականին «The Price of Fame» ալբոմում թողարկվեց գլխավոր սինգլը՝ «Shortie Like Mine» անվանմամբ։ Այն ստեղծվել է Քրիս Բրաուն-ի հետ համագործակցության արդյունքում և հաջորդաբար գրավել 9-րդ գորիզոնականը Hot 100-ում և 1-ինը Hot Rap Tracks վիճակագրությունում ։ «Outta My System» երաժշտական կլիպը, որը ստեղծվել է T-Pain-ի հետ համատեղ, դարձել է Bow Wow-ի և Սիարայի հետ կապերի խզման պատճառը ։ Ալբոմին հաջողվել է գրավել 22-րդ հորիզոնականը ըստ Hot 100-ի վիճակագրության և 2-րդ հորիզոնականը ըստ Rap-ի վիճակագրության ։ The Price of Fame ալբոմը ճանաչվել է ոսկե ։ Bow Wow-ի և Օմարիոնի համագործակցության արդյունքում 2007 թվականին դեկտեմբերի 11-ին ստեղծվեց իրենց համատեղ ալբոմը, որն ուներ Face Off անունը։ Առաջին երաժշտական երկը նրանց ալբոմը եղել է «Girlfriend»-ը, որը զբաղեցրել է 33-րդ հորիզոնականը Hot 100 վիճակագրությունում։ Ալբոմի երկրորդ սինգլն ուներ «Hey Baby (Jump Off)» անվանումը ։
New Jack City Part II (2008-2009)
2008 թվականի հոկտեմբերին՝ ԱՄՆ-ի նախագահության ընտրությունների ժամանակ, Bow Wow-ն այցելել է 15 քաղաքներ և ներկայացել «Walk Across America» (Շրջագայիր Ամերիկայով) երգով և սկսել է քարոզարշավ նոր թեկնածուներին քվեարկելու համար ։ Նույն թվականին նա թողարկում է «Half Man, Half Dog Vol 1.» միքսթեյփը։ 2009 թվականի փետրվարին միքսթեյփի շարունակությունը թողարկվել է որպես Half Man, Half Dog Vol 2. : «New Jack City»-ն նրա 6-րդ ալբոմն է, որը թողարկվել է 2009 թվականի մարտին, առաջինն էր, որն իր մեջ պարունակում էր Parental Advisory (Ուշադրություն ծնողներին՝ չնայած բառապաշարին)։ Սթիվեն Ռոբերթսը՝ MTV News-ի հաղորդավարը նշել է, որ այս ալբոմում հետազոտվում է « աղքատ քաղաքներում կոկաինի ազդեցությանը» խնդիրը ։ Մինչ այդ Bow Wow-ն թողարկել է ևս երեք պրոմո սինգլներ, դրանք են՝
Who Is Shad Moss? (2010-ից - մինչև այսօր)
Նրա թվով ութերորդ ալբոմը նախատեսված էր թողարկել 2011-ին կամ 2012-ին, հետագա մանրամասները իր գործունեության վերաբերյալ հայտնի չեն ։ Սակայն նա ասել է, որ իր հաջորդ ալբոմի թողարկմանը ներկա կլինի Lil Wayne-ն, Birdman-ը, Drake-ը և Soulja Boy-ը։ Ալբոմի առաջին սինգլը կդառնա «Put That on My Hood» անվանմամբ սինգլը, որի թողարկումը կլինի DJ Khaled-ի և Sean kingston-ի հետ համատեղ ։
Դերասանական կարիերա
Bow Wow-ն բազմիցս ասել է, որ հեռանալու է երաժշտական բիզնեսից դեպի կինո։ Այդ կատարողի ուսերի հետևում մի քանի ֆիլմեր են և ինչպես կարծում են շատերը, նա լավ դերասանի ունակություններ ունի ։ Bow Wow-ն առաջին անգամ հայտնվել է հեռուստատեսությունում Brandy կատակերգության ժամանակ, միևնույն ժամանակ նաև «Սթիվեն Հարվիի շոուն»-ում։ Իր առաջին գլխավոր դերը կատարել է «Ինչպես Մայքը» ֆիլմում, որը մեծ էկրաններ է բարձրացել 2002 թվականի հունիսի 3-ին, որտեղ նա, լինելով որբ, դառնում է ՆԲԱ-ի աստղ՝ թիմի լավագույն ռմբարկու։ Մինչ «Ինչպես Մայքը» (Like Mike) ֆիլմում նկարահանվելը, նա կատարել է էպիզոդիկ դեր «Ամեն ինչ Բենջամինների մասին» և «Քարմեն։ Հիփ Հոփերա» (Carmen: A Hip Hopera) ֆիլմերում։ Bow Wow-ն նկարահանվել է նաև այլ հայտնի դերասանների հետ ինչպիսիք են Անտոնիո Քեյլսոնը (Cedric the Entertaner), Վանեսսա Լ. Ուիլիամսը (Vanessa L.Williams) և Սոլոնժ Նոուլսը (Solange Knowles) «Ջոնսոնի ընտանեկան արձակուրդը» ֆիլմում։ «Ինչպես Մայքը» ֆիլմում, հասնելով հաջողությունների, Bow Wow-ն խաղում է այդպիսի այլ հոլիվուդյան ֆիլմերում, ինչպիսիք են. «Եռակի ֆորսաժ։ Տոկիոյի դրիֆթ» «Ռոլլերներ» և «Փոթորկոտ սեզոն» ֆիլմերում ։ Իսկ որպես հյուր՝ նա մասնակցել է «Սմոլվիլյայի գաղտնիքները» և «Բեթթի տգեղ աղջիկը» ֆիլմերում։ 2010 թվականին նրա վերջին գլխավոր դերերից է եղել «Վիճակախաղի տոմսը» ֆիլմում նրա կերտած Քևին Քարսոնի կերպարը, որը ստեղծվել է Ice Cube հետ համատեղ ։
Անձնական կյանք
2003 թվականին Bow Wow-ն սկսեց հանդիպել R’n’B երգչուհի Սիարայի հետ, բայց նրանք վերջնականապես խզեցին իրենց կապերը 2006 թվականի ապրիլին ։
2011 թվականի ապրիլի 27-ին մոդելից ծնվեց նրանց աղջիկը։
Ներկայումս ռեփերը հանդիպում է հեռուստատեսային դեմք և մոդել Էրիկա Մենայի հետ։
Արտաքին հղումներ
Կատեգորիա:21-րդ դարի ամերիկացի ռեփերներ Կատեգորիա:Ամերիկացի կինոդերասաններ Կատեգորիա:ԱՄՆ-ում ծնվածներ Կատեգորիա:Ամերիկացի դիզայներներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:21-րդ դարի ամերիկացի երաժիշտներ Կատեգորիա:20-րդ դարի ամերիկացի երաժիշտներ Կատեգորիա:Բեմական կեղծանուններ Կատեգորիա:Ամերիկացի տղա երեխա դերասաններ
Անատոլի Լինին
Անատոլի Միխայլովիչ Լինին (Анатолий Михайлович Линин, ), գրող, ռուս գրականության պատմաբան, Գրողների միության անդամ։
Թերես (քաղաք, Գերմանիա)
Թերես (Theres), կոմունա Գերմանիայում, Բավարիա երկրամասի Հասբերգե շրջանում։